Alan Parsons

Alan Parsons (født 20. desember 1948 i London) er en britisk plateprodusent og artist kjent som grunnleggeren av bandet Alan Parsons Project og lydtekniker på Pink Floyds to album Atom Heart Mother og The Dark Side of the Moon.

Parsons ble først kjent etter at han arbeidet som lydtekniker hos EMI, hvor han jobbet på blant annet albumet Abbey Road fra The Beatles og Wings tidligste album. Han arbeidet også med innspillinger fra Al Stewart, Cockney Rebel og Pilot, før han fikk sitt endelige gjennombrudd som lydtekniker på Pink Floyds Atom Heart Mother og det mest kjente konseptet The Dark Side of the Moon.

Inspirert av arbeidet med Al Stewarts konseptalbum Time Passages, begynte Parsons arbeidet med et temaalbum sammen med låtskriver Eric Woolfson, og sammen grunnla de etter hvert Alan Parsons Project i 1975. Selv om Parsons spilte keyboard og bare sang noen få ganger på sine egne album, var prosjektet primært designet for å være et forum for revolusjonære vokalister og gjesteartister, som blant annet Arthur Brown, eks Zombie–medlem Colin Blunstone, eks Cockney Rebel–medlem Steve Harley, Allan Clarke og gitaristen Ian Bairnson. Disse skulle inngå i bandets konseptlignende og saftige synthmusikk.

Etter at Eric Woolfson sluttet i bandet for å drive karriere innen teatermusikk, følte Parsons det ble ukomfortabelt å bruke navnet Project, slik at det nå ble droppet. Bandet går nå under navnet Alan Parsons eller Alan Parsons Band.

Parsons ble i 2021 utnevnt til offiser (OBE) av Order of the British Empire for sin innsats innen musikk.

Utgivelser 
Se Alan Parsons Project for deres utgivelser.
 1993 – Try Anything Once
 1996 – On Air, inkluderer en CD-ROM med luftfartens historie. 
 1999 – The Time Machine
 2004 – A Valid Path, med gjesteinntreden av David Gilmour
2019 – The Secret

Nominasjoner 

 1973 – Pink Floyd – The Dark Side of the Moon – Grammy Nomination for Best Engineered Album, Non-Classical
 1975 – Ambrosia – Ambrosia – Grammy Nomination for Best Engineered Album, Non-Classical
 1976 – Ambrosia – Somewhere I've Never Travelled – Grammy Nomination for Best Engineered Album, Non-Classical
 1976 – The Alan Parsons Project – Tales of Mystery and Imagination – Grammy Nomination for Best Engineered Album, Non-Classical
 1978 – The Alan Parsons Project – Pyramid – Grammy Nomination for Best Engineered Album, Non-Classical
 1978 – Alan Parsons – Producer of the Year, Grammy Nomination for Producer of the Year
 1979 – Ice Castles – Original Motion Picture Soundtrack – Grammy Nomination for Best Album of Original Score Written for a Motion Picture
 1979 – The Alan Parsons Project – Eve – Grammy Nomination for Best Engineered Album, Non-Classical
 1981 – The Alan Parsons Project – The Turn of a Friendly Card – Grammy Nomination for Best Engineered Album, Non-Classical
 1982 – The Alan Parsons Project – Eye in the Sky – Grammy Nomination for Best Engineered Album, Non-Classical
 1986 – The Alan Parsons Project – "Where's The Walrus?" – Grammy Nomination for Best Rock Instrumental Performance
 2007 – Alan Parsons – A Valid Path – Grammy Nomination for Best Surround Sound Album
 2018 – Alan Parsons, Dave Donnelly, & PJ Olsson – "Eye in the Sky – 35th Anniversary Edition" – Grammy Award for Best Immersive Audio Album – Alan Parsons, surround mix engineer; surround mastering engineers; Alan Parsons, surround producer (The Alan Parsons Project)

Referanser2

Eksterne lenker 
 
 
 
 

Engelske keyboardister
Engelske komponister
Engelske låtskrivere
Engelske plateprodusenter
Personer fra London